
POGODBA št. D4-A-3-26-____
o sofinanciranju športnih prireditev

ki sta jo dogovorila in sklenila:

Fundacija za financiranje športnih organizacij v Republiki Sloveniji, Dunajska 51, 1000 Ljubljana (v nadaljnjem besedilu: Fundacija), ki jo zastopa Branko Zorman, predsednik Sveta Fundacije

davčna številka: 61204935
matična številka: 1118366

in 

____, ____, ____ (v nadaljnjem besedilu: Izvajalec), ki ga zastopa ____, ____

številka TR: ____
davčna številka: ____
matična številka: ____

Izvajalec ____ zavezanec za DDV.         


1. UGOTOVITVE

1.1. Fundacija je v Uradnem listu RS objavila Javni razpis Fundacije za šport za sofinanciranje programov športa v letu 2026 (Uradni list RS, št. ____/25; v nadaljnjem besedilu: javni razpis).

1.2. Izvajalec se je pravočasno prijavil na javni razpis na področju Športne prireditve in promocija športa, podpodročje Športne prireditve, sklop Nacionalne promocijske prireditve za podelitev priznanj v športu. Vlogi za dodelitev sredstev je priložil vsa zahtevana dokazila za program »____« (v nadaljnjem besedilu: program).

1.3. Svet Fundacije je Izvajalca izbral na podlagi predloga komisije in v skladu z določbami Pravilnika o sofinanciranju izvajanja letnega programa športa Fundacije za financiranje športnih organizacij v Republiki Sloveniji (Uradni list RS, št. 94/21) s sklepom ____. dopisne seje Sveta Fundacije z dne _______.

1.4. Fundacija je Izvajalcu izdala odločbo številka ____/odl (v nadaljnjem besedilu: odločba), s katero mu je dodelila sredstva za prijavljeni program za sklop Nacionalne promocijske prireditve za podelitev priznanj v športu v višini ____,00 EUR.

1.5. Celotna predvidena vrednost programa Izvajalca v letu 2026 znaša ____,00 EUR.

2. NAČIN IN POGOJI SOFINANCIRANJA

2.1. Fundacija bo za sofinanciranje programa v letu 2026 zagotovila Izvajalcu sredstva v skupni višini  ____,00 EUR, vendar ne več kot 75 % upravičenih stroškov programa.

Izvajalec je v 15 delovnih dneh od podpisa te pogodbe dolžan predložiti Fundaciji sprejet delilnik ali sklep o dodelitvi sredstev ali dogovore, sklenjene med Izvajalcem in vsemi podizvajalci, navedenimi v vlogi na javni razpis. Iz predloženega mora biti jasno razvidno, da je delitev sredstev med podizvajalce sorazmerna z izvedbo delov programa na strani podizvajalcev.

Izvajalec se zavezuje, da brez predhodnega soglasja Fundacije ne bo spremenil vsebine ali obsega programa, za katerega so mu bila dodeljena sredstva na javnem razpisu. Za vsakršno spremembo programa (npr. sprememba podizvajalca, sprememba strokovnega delavca, sprememba urnika/lokacije vadbene skupine, sprememba cene programa) je Izvajalec dolžan zaprositi preko spletne aplikacije Fundacije, vnaprej pred predvideno spremembo oziroma najkasneje v roku petih delovnih dneh od spremembe. V primeru neodobrenega oziroma neupravičenega zmanjšanja obsega izvedenega programa bo Fundacija delno ali v celoti zavrnila izplačilo sofinanciranih sredstev. 

2.2. Fundacija bo odobrena sredstva izplačala na račun Izvajalca po v celoti izvedenem programu, predvidoma v roku 30 dni po prejemu popolnega zahtevka za izplačilo pogodbenega zneska v informacijskem sistemu Fundacije.

Fundacija bo odobrena sredstva izplačala na račun Izvajalca po v celoti izvedenem programu, predvidoma v roku 30 dni po prejemu popolnega zahtevka za izplačilo pogodbenega zneska v informacijskem sistemu Fundacije. 

Izvajalec mora v informacijskem sistemu Fundacije najkasneje do 15. 1. 2027 Fundaciji predložiti vsebinsko in finančno poročilo o izvedbi sofinanciranega programa v letu 2026.

V finančno poročilo o izvedbi sofinanciranega programa so lahko vključeni le upravičeni stroški programa, ki so dejansko nastali v obdobju od 1. 1. 2026 do 31. 12. 2026. Iz vsebinskega poročila o opravljenem delu mora izhajati, da je opravljeno delo identično prijavljenemu programu, ki je predmet sofinanciranja. V primeru odstopanj ima Fundacija pravico delno ali v celoti zavrniti izplačilo. 

Zahtevku morajo biti priložene preslikave računov, izdanih Izvajalcu za obdobje od 1. 1. 2026 do 31. 12. 2026, ki dokazujejo delež sofinanciranja Fundacije iz točke 2.1.. Izvajalec mora priložiti tudi dokazila o njihovem plačilu. Računi, ki jih podizvajalci izstavijo izvajalcu za izvajanje programa, morajo obvezno vsebovati podrobnejšo specifikacijo obsega in vrste opravljenih storitev.
 
Končni zahtevek za izplačilo skupaj z vsebinskim in finančnim poročilom mora Fundacija v informacijskem sistemu Fundacije prejeti najkasneje do 15. 1. 2027, sicer Izvajalcu odobrena sredstva ne pripadajo. 

V primeru, da Izvajalec v informacijskem sistemu Fundacije ne vloži zahtevka z zahtevano dokumentacijo v roku, se smatra, da je odstopil od pogodbe. Fundacija obravnava le zahtevke, ki so pravilno vloženi v informacijskem sistemu Fundacije.

2.3. Volontersko delo ni predmet sofinanciranja po tej pogodbi.  V kolikor bo v zahtevku za izplačilo ovrednoteno volontersko delo, bo Fundacija upoštevala to kot ugotovljen neupravičeni strošek sofinanciranega programa.

Neupravičenih stroškov Fundacija za šport ne sofinancira, kakor tudi ne iz tega izhajajoče izgube sredstev izvajalca. 

2.4. Predmet sofinanciranja so upravičeni stroški programa, kot izhaja iz vloge Izvajalca ter so skladni s seznamom upravičenih stroškov iz javnega razpisa.
Strokovni kader:
· stroški dela in storitev kadra, vključenega v izvedbo prireditve (voditelj prireditve, povezovalec prireditve, animator, sodnik na prireditvi, redarji)
· potni stroški (kilometrine, dnevnice)
· zavarovanje za odgovornost strokovnega kadra
Spremljevalni kader:
· stroški dela in storitev kadra, vključenega v izvedbo prireditve 
· potni stroški (kilometrine, dnevnice)
· zavarovanje za odgovornost spremljevalnega kadra
Materialni stroški:
· delež stroška plače nosilca projekta za organizacijo programa, in sicer v času izvajanja programa (največ do 20% vseh uveljavljanih upravičenih stroškov programa) – upošteva se sorazmerno in samo v primeru, da program v celoti ali delno izvaja izvajalec brez podizvajalcev
· stroški oglasov, objav, naznanil, letakov
· stroški priprave, oblikovanja, produkcije, tiska promocijskega gradiva
· zakupa medijskega prostora ipd.
· stroški objave člankov v medijih
· administrativni stroški in stroški porabljenega materiala
· stroški najema prireditvenega prostora in opreme
· nagrade, priznanja za aktivne udeležence prireditve
· stroški prehrane na množični športni prireditvi (max do 20% vseh izkazanih upravičenih stroškov programa)
· nezgodna zavarovanja in zavarovanja za splošno odgovornost
· zavarovanje prireditve

Predmet sofinanciranja so zgolj stroški programa izvedenega v obsegu kot izhaja iz odločbe oz. predhodno odobrene spremembe programa. V kolikor bo v zahtevku za izplačilo naveden strošek, ki se nanaša na neodobrene spremembe programa, bo Fundacija to upoštevala kot ugotovljen neupravičeni strošek sofinanciranega programa.

Fundacija bo brez dodatnega obveščanja Izvajalca vse ugotovljene neupravičene stroške sofinanciranega programa odštela od predloženih stroškov pri vsakem zahtevku sproti in ustrezno znižala višino zahtevka za izplačilo. Oddan zahtevek Izvajalca je dokončen in ga po oddaji ni mogoče spreminjati.

2.5. Izvajalec je dolžan 80 % prejetih sredstev nameniti svojim podizvajalcem, navedenim v vlogi na javni razpis, ki so sodelovali pri izvedbi programa, in jih obvestiti, da gre za sredstva Fundacije. Izvajalec nakaže sredstva podizvajalcem šele po pridobitvi poročil podizvajalcev, s katerimi podizvajalci dokumentirano izkažejo izvajanje programa, ki je predmet te pogodbe. Vsebinska poročila podizvajalcev na predpisanem obrazcu Fundacije, so obvezni sestavni del vsebinskega poročila Izvajalca. Vsak posamezni podizvajalec izkaže obseg svojega izvedenega programa z vsebinskim poročilom. Izvajalec le na poziv Fundacije predloži finančno poročilo podizvajalca, v katerem ta navede svoje upravičene stroške programa ter priloži dokazila o njihovem plačilu. 

Ne glede na določilo prvega odstavka te točke, se lahko odstotek sredstev, ki jih je dolžan Izvajalec nameniti svojim podizvajalcem, spremeni, v odvisnosti od višine izkazanih neposrednih stroškov programa nastalih Izvajalcu, in sicer v primeru da je tudi Izvajalec sam neposredni izvajalec programa.

Računi podizvajalcev za stroške neposrednega izvajanja programa se izjemoma upoštevajo za upravičene stroške programa, če Izvajalec podizvajalcem nameni 100 % sofinanciranega zneska Fundacije za šport. Izvajalec to izkaže v svojem finančnem poročilu, ki poleg upravičenih stroškov naslovljenih na izvajalca (npr. računi oz. zahtevki, ki jih podizvajalci izstavijo izvajalcu) vključuje tudi upravičene stroške podizvajalcev (računi za stroške neposrednega izvajanja programa in naslovljeni na podizvajalca), in to za celotni izvedeni program oz. upravičene stroške najmanj v višini 133 % vrednosti sofinanciranega zneska s strani Fundacije za šport. Za vse upravičene stroške mora izvajalec zahtevku priložiti potrdila o plačilu računov, tako za izvajalca kot za podizvajalce.

Izvajalec z v vlogi navedenimi podizvajalci sklene pogodbe, ki opredeljujejo namensko porabo sredstev Fundacije in uporabo »Navodil izvajalcem o aktivnostih obveščanja javnosti in poročanja o sofinanciranih programih iz sredstev Fundacije za šport«. V te pogodbe mora Izvajalec vključiti tudi klavzulo, da mora podizvajalec ravnati skladno z veljavno zakonodajo in v izvajanje programa ne sme na nikakršen način (npr. kot sponzorje, donatorje,...) vključevati nezakonitih prirediteljev iger na srečo.

2.6. V kolikor ima Izvajalec programa pravico do uveljavljanja vhodnega davka na dodano vrednost se mu davek na dodano vrednost ne všteva med upravičene stroške. V kolikor Izvajalec programa nima pravice do odbitka celotnega ali delnega davka na dodano vrednost, ki mu je bil obračunan ob dobavah blaga in storitev, se mu obračunani DDV všteje med upravičene stroške. Neodbitni davek na dodano vrednost (brez upoštevanja  DDV po omejitvi iz  66.člena  ZDDV-1), kot del upravičenih stroškov,  lahko Izvajalec programa  uveljavlja kot lastna sredstva pri dokazovanju  porabe. Izvajalec programa je pri dokazovanju upravičenih stroškov iz naslova DDV, dolžan Fundaciji predložiti izjavo, o zavezanosti za DDV in višini odbitnega deleža po 65.členu ZDDV-1 ali izjavo o nezavezanosti za obračun davka na dodano vrednost. Upošteva se samo izjava, podpisana s strani računovodje in zakonitega zastopnika Izvajalca, ki pod kazensko in odškodninsko odgovornostjo potrjujeta resničnost v izjavi zatrjevanih podatkov.  

2.7. Izvajalec se zavezuje, da bo vzpostavil oz. zagotovil takšen način vodenja svojih računovodskih evidenc, da  bodo sredstva na prihodkovni in odhodkovni strani razvidna za program. Izvajalec je dolžan vsak sofinanciran program v celoti evidentirati na samostojnem stroškovnem mestu, tako po prihodkovni kot odhodkovni strani. Na poziv Fundacije Izvajalec predloži konto kartico programa kadarkoli v času izvajanja programa do izpolnitve pogodbenih obveznosti.

Izvajalec izrecno soglaša, da lahko pooblaščeni predstavniki Fundacije nadzirajo namensko porabo sredstev, ki jih je Fundacija namenila Izvajalcu  za program. Izvajalec se izrecno zavezuje, da bo pri opravljanju nadzora nad namensko porabo sredstev, ki ga izvaja ali naroči Fundacija, nadzornemu organu omogočil vpogled v celotno dokumentacijo o izvajanju sofinanciranega programa ter mu dal vse potrebne podatke in pojasnila v povezavi z uporabo teh sredstev. Nadzorni organ Fundacije ima pravico ugotavljati tudi smotrnost uporabe sredstev iz te pogodbe, Izvajalec pa mu je dolžan to omogočiti in mu dati vse potrebne podatke in pojasnila v povezavi z uporabo teh sredstev in sicer v 8 (osmih) dneh po prejemu zahteve s strani nadzornega organa Fundacije.

2.8. Izvajalec pod materialno in kazensko odgovornostjo izjavlja, da bo sredstva, pridobljena po tej pogodbi, v celoti uporabil namensko in racionalno ter v skladu s posredovano razpisno dokumentacijo in odločbo Sveta Fundacije, za opravljanje programa, prijavljenega na javni razpis.  

Izvajalec se obvezuje, da se bo ravnal skladno z veljavno zakonodajo in v izvajanje programa, kot tudi v izvajanje svojih ostalih programov, ne bo na nikakršen način (npr. kot sponzorje, donatorje,...) vključeval nezakonitih prirediteljev iger na srečo.

2.9. Izvajalec je dolžan dokumentacijo, ki izkazuje izvedbo oziroma realizacijo sofinanciranega programa, hraniti še 5 let, šteto od leta sofinanciranja programa. 

2.10. V kolikor Izvajalec obveznosti, določenih v predhodnih točkah, ne izpolni pravočasno, Fundacija ni dolžna izplačati sredstev po tej pogodbi.

2.11. Če Fundacija ali drug nadzorni organ ugotovi, da je Izvajalec:
· prejel sredstva za stroške, ki so predmet te pogodbe, tudi iz drugih virov financiranja oziroma so mu bila odobrena (dvojno financiranje oz. uveljavljanje istega stroška tudi pri drugem viru financiranja), 
· posredoval neresnične, nepopolne podatke oziroma dokumente ali prikril informacije, ki bi jih bil skladno s to pogodbo dolžan razkriti, na podlagi česar je od Fundacije pridobil sredstva, do katerih sicer ne bi bil upravičen,
· onemogočil oziroma onemogočal nadzor Fundacije v skladu z določili te pogodbe,
· nenamensko uporabil prejeta sredstva,
· ravnal v nasprotju z določili te pogodbe,
se šteje, da je ravnal nepošteno in bistveno kršil določila te pogodbe. Fundacija v teh primerih od Izvajalca zahteva vračilo neupravičeno prejetih sredstev ali pa odstopi od te pogodbe in zahteva od Izvajalca vračilo vseh prejetih sredstev, ki jih je Izvajalec dolžan vrniti Fundaciji v roku 8 dni po prejemu njenega pisnega zahtevka, in sicer v vsakem primeru skupaj z zakonskimi zamudnimi obrestmi od dneva nakazila na transakcijski račun Izvajalca do dneva vračila Fundaciji.

Posledica odstopa Fundacije od pogodbe je tudi, da Izvajalec v roku enega leta od odstopa ne more sodelovati na javnih razpisih za sofinanciranje izvajanja letnega programa športa Fundacije.

2.12. Ta pogodba je nična, če se ugotovi, da je kdo v imenu  in na račun druge pogodbene stranke, Fundaciji, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:
· pridobitev posla, 
· za sklenitev posla pod  ugodnejšimi pogoji, 
· za opustitev  dolžnega nadzora nad izvajanjem pogodbenih obveznosti, 
· za drugo ravnanje ali opustitev, s katerim je Fundaciji, organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku Fundacije, organa, posredniku organa ali organizaciji  iz javnega sektorja, drugi pogodbeni stranki ali njenemu predstavniku, zastopniku ali posredniku.

2.13. V primeru večje spremembe prilivov sredstev Fundaciji lahko Fundacija na podlagi sklepa Sveta Fundacije Izvajalcu enostransko spremeni dinamiko in višino sofinanciranih sredstev.

3. OSTALE DOLOČBE

3.1. Izvajalec se zavezuje, da bo javno objavljal, da je program sofinancirala Fundacija, in sicer v skladu z »Navodili izvajalcem o aktivnostih obveščanja javnosti in poročanja o sofinanciranih programih iz sredstev Fundacije za šport« (v nadaljnjem besedilu: navodila). Navodila so sestavni del pogodbe in so objavljena na spletni strani Fundacije.

3.2. Vloga Izvajalca, s katero se je prijavil na javni razpis, in odločba, sta sestavni del te pogodbe.

3.3. Pogodbeni stranki se dogovorita, da sta pooblaščena predstavnika za izvajanje te pogodbe:
- za Fundacijo:  Branko Zorman, predsednik Sveta Fundacije
- za Izvajalca:    _______, ________

3.4. Morebitne spremembe oziroma dopolnitve te pogodbe bosta pogodbeni stranki sklenili v obliki pisnih aneksov k tej pogodbi. 

Pri sklepanju aneksov k tej pogodbi skladno z določili te pogodbe in pri dogovarjanju pogodbenih strank o drugih obveznostih, ki niso opredeljena s to pogodbo, bodo upoštevani pogoji iz javnega razpisa.

3.5. Cesije in asignacije za sredstva po tej pogodbi so mogoče le ob soglasju Fundacije.

3.6. Pogodbeni stranki bosta morebitne spore iz te pogodbe reševali prvenstveno sporazumno. V nasprotnem primeru je za reševanje njunih sporov pristojno sodišče v Ljubljani.

3.7. Ta pogodba je sestavljena in podpisana v dveh (2) enakih izvodih, od katerih prejme vsaka pogodbena stranka po en (1) izvod.

3.8. Ta pogodba začne veljati z dnem podpisa obeh pogodbenih strank. 

	Ljubljana, ........................
	
	_____________, ......................

	

Fundacija za financiranje športnih organizacij v RS:
	
	

___________:

	
Branko Zorman
predsednik Sveta Fundacije
	
	
_____________
__________

